मुंबई की दो टिकट मिली
टाटानगररेलवे स्टेशन के प्लेटफॉर्म नंबर-4 पर एक व्यक्ति ने मुंबई हावड़ा गीतांजलि एक्सप्रेस के आगे कूदकर खुदकुशी कर ली। मृतक की आयु करीब 45-50 साल है। ट्रेन से किसी व्यक्ति के कटने की सूचना मिलने पर आरपीएफ और जीआरपी के जवान अधिकारी मौके पर पहुंचे। जवानों ने शव को कब्जे में लेकर पोस्टमार्टम के लिए भेज दिया। इस घटना के कारण करीब 20 मिनट विलंब से ट्रेन गंतव्य के लिए रवाना हुई। ट्रेन के आगे कूदकर खुदकुशी करने की यह पूरी घटना प्लेटफॉर्म नंबर चार की सीढ़ी के पास लगे सीसीटीवी कैमरे में कैद हुई है।
सीसीटीवी फुटेज के अनुसार, खुदकुशी करने वाला व्यक्ति गीतांजलि एक्सप्रेस के प्लेटफॉर्म नंबर-4 पर आने के पहले प्लेटफॉर्म के ठीक किनारे चल रहा था। इंजन के नजदीक आने पर वह ट्रेन के आगे कूद जाता है, लेकिन वह पूरी लाइन क्रॉस कर जाता है। पहला प्रयास नाकाम होने पर वह व्यक्ति फौरन पलटता है और अपना सिर इंजन के नीचे घुसा देता है। इसके बाद उसका सिर और धड़ अलग हो जाता है।
तलाशी लेने पर मृतक की जेब से दो अनारक्षित टिकट मिले। दोनों टिकट पूरी तरह खून से सने हुए थे। इसमें एक टिकट बोरीवली से मुंबई सेंट्रल के लिए 4 मार्च को जारी हुआ था। दूसरा टिकट दादर से हावड़ा तक का है। यह टिकट भी 4 मार्च को खरीदी गई थी। फिलहाल मृतक की शिनाख्त नहीं हो सकी है।
ब्रेक लगाए, ट्रेन रुकने तक 14 कोच पार हो गए- ड्राइवर
गीतांजलिएक्सप्रेस के चालक डीआर बेहरा और सहायक चालक एसएस कुमार के अनुसार, ट्रेन के प्लेटफॉर्म पर प्लेसिंग के दौरान अचानक एक व्यक्ति ने इंजन के आगे छलांग लगा दी, लेकिन वह बच गया। इसके बाद पुन: वह व्यक्ति अंदर घुस गया। उन्होंने फौरन ब्रेक लगाए, लेकिन ट्रेन जब तक रुकी, तब तक इंजन के बाद 14 कोच पार गए थे। एस-7 कोच के नीचे से शव निकाला गया। शव निकालने के बाद ट्रेन आगे बढ़ी।
मृतक की जेब से मिली रेल टिकट।
टाटानगर स्टेशन पर गीतांजलि एक्सप्रेस के आगे कूदा, बच गया तो इंजन में सिर देकर जान दे दी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva